ตลท.ให้ KC แจงการจำหน่ายทรัพย์สิน หลังการเปลี่ยนโครงสร้างผู้ถือหุ้นใหญ่
ตลท.ให้ KC ชี้แจงการจำหน่ายทรัพย์สิน หลังการเปลี่ยนแปลงโครงสร้างผู้ถือหุ้นใหญ่ของบริษัท จากกลุ่มงามอัจฉริยะกุล เป็น “ภัทรภพ อิทธิสัญญากร” เมื่อเดือนมี.ค.58 โดยกำหนดให้ชี้แจงภายในวันที่ 7 ต.ค.นี้
5 ต.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ให้บริษัท เค.ซี. พร็อพเพอร์ตี้ จำกัด (มหาชน) หรือ KC ชี้แจงข้อมูลเพิ่มเติมกรณีคณะกรรมการบริษัทอนุมัติการจำหน่ายที่ดิน สิ่งปลูกสร้าง และสิทธิในการร่วมทุนเพื่อพัฒนาโครงการของบริษัท มูลค่าขายรวม 649.6 ล้านบาท ขนาดรายการคิดเป็น 24.59 % ของสินทรัพย์รวมของ KC ภายหลังจากที่ KC ได้มีการเปลี่ยนแปลงโครงสร้างผู้ถือหุ้นใหญ่จาก กลุ่มงามอัจฉริยะกุล เป็นนายภัทรภพ อิทธิสัญญากร เมื่อเดือนมี.ค. 58 ซึ่งทรัพย์สินที่จำหน่ายบางรายการเป็นโครงการที่ KC มีการทำสัญญาร่วมทุนเพื่อพัฒนาโครงการบ้านจัดสรรกับกลุ่มบริษัทของกลุ่มงามอัจฉริยะกุล ซึ่งเป็นอดีตผู้ถือหุ้นใหญ่ โดยที่ KC ยังไม่ได้เปิดเผยรายละเอียดของรายการดังกล่าวเพื่อให้ผู้ถือหุ้นและผู้ลงทุนทัว ไปได้รับทราบข้อมูลเพื่อประกอบการตัดสินใจลงทุน
ทั้งนี้ตลท. จึงขอให้ KC ชี้แจงข้อมูลเพิ่มเติมเกี่ยวกับที่มาที่ไปของการจำหน่ายทรัพย์สินดังกล่าว ความสัมพันธ์ระหว่าง ผู้ซื้อกับบริษัทที่ทำสัญญาร่วมทุนกับ KC และพิจารณาว่าการทำรายการดังกล่าวเข้าข่ายเป็นรายการเกี่ยวโยงตามหลักเกณฑ์ของสำนักงาน ก.ล.ต. และตลาดหลักทรัพย์หรือไม่ อย่างไร
อนึ่ง ตลท.ได้พิจารณางบการเงินไตรมาสที่ 2 สิ้นสุดวันที่ 30 มิถุนายน 2558 และพบรายการขายสินทรัพย์ของ KC ที่ผู้สอบบัญชีมีข้อสังเกตว่าบริษัทกำหนดราคาขายต่ำกว่าราคาประเมินของกรมที่ดินแต่ KC ยังมิได้เปิดเผยข้อมูลดังกล่าว ซึ่งตลท.อยู่ระหว่างติดตามให้ KC ชี้แจงข้อมูลสำคัญดังกล่าวต่อผู้ถือหุ้นและผู้ลงทุนต่อไป โดยให้ชี้แจงภายในวันที่ 7 ตุลาคม 2558
 
สำหรับโครงสร้างผู้ถือหุ้นอันดับ 1-5 ของ KC มีดังนี้ (ภาพรวมข้อมูลผู้ถือหุ้น ณ วันที่ 11/05/2558)
 
ที่มา ตลท. 
 